b'\n_START_ARTICLE_\nSvjetska prvenstva u bendiju\n_START_PARAGRAPH_\nSvjetska prvenstva u bendiju (Bandy World Championships) za mu\xc5\xa1karce se prvi put igralo tek 1957., iako se bendi igralo jo\xc5\xa1 u 19. stolje\xc4\x87u. Od 2004., odr\xc5\xbeavaju se svjetska prvenstva i za \xc5\xbeene._NEWLINE_Ne valja mije\xc5\xa1ati svjetsko prvenstvo sa svjetskim kupom, koji je klupsko natjecanje.\n_START_SECTION_\nSudionici\n_START_PARAGRAPH_\nDugo vremena, jedine \xc4\x8detiri dr\xc5\xbeave koje su sudjelovale i natjecale se na svjetskom prvenstvu su bile SSSR, \xc5\xa0vedska, Finska i Norve\xc5\xa1ka. SSSR je imao potpunu prevlast._NEWLINE_Kasnije, vi\xc5\xa1e zemalja se po\xc4\x8delo pridru\xc5\xbeivati natjecanju, po\xc4\x8dev\xc5\xa1i od SAD-a 1985. godine. Zanimanje za ovaj \xc5\xa1port se pro\xc5\xa1irio i po drugim dijelima Europe, Sjeverne Amerike i Azije, a raspad SSSR-a je otvorio put samostalnim bendijskim savezima biv\xc5\xa1ih sovjetskih republika._NEWLINE_Pove\xc4\x87anjem broja sudionica, prvenstvo se sada igra u dvije lige, skupinu A za bolje i skupinu B koja predstavlja ni\xc5\xbei razred. U svakom prvenstvu, najbolja postava iz skupine B se automatski kvalificira za skupinu A u idu\xc4\x87em natjecanju, zamjenjuju\xc4\x87i tako zadnjega u skupini A.'